RMK loodushoiu osakonna  juhataja Marge Rammo sõnul on Eestimaa looduses matkamine muutumas järjest populaarsemaks. Rohkete loodushuviliste paremaks teenindamiseks sai RMK loodusmajade juurde asutatud ka igapäevaselt lahti olevad teabepunktid. "Usun, et puhkajate jaoks kõige parem uudis on see, et need infopunktid on avatud iga päev - ka laupäeviti ja pühapäeviti," selgitas Marge Rammo. Suvekuudel on RMK teabepunktid avatud iga päev kella 10st hommikul 18ni õhtul, septembris jäävad punktid avatuks nädalalõppudel.